Document ID: 32004R2148

ΚΑΝΟΝΙΣΜΌΣ (ΕΚ) αριθ. 2148/2004 ΤΗΣ ΕΠΙΤΡΟΠΉΣ
της 16ης Δεκεμβρίου 2004
σχετικά με τη μόνιμη και την προσωρινή έγκριση ορισμένων πρόσθετων υλών και την έγκριση νέων χρήσεων μιας πρόσθετης ύλης ήδη εγκεκριμένης στις ζωοτροφές
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1) και ιδίως το άρθρο 3, το άρθρο 9δ παράγραφος 1 και το άρθρο 9ε παράγραφος 1,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (2), και ιδίως το άρθρο 25,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών προς χρήση στη διατροφή των ζώων στην Ευρωπαϊκή Ένωση.
(2)
Το άρθρο 25 του κανονισμού (ΕΚ) αριθ. 1831/2003 ορίζει τα μεταβατικά μέτρα για τις αιτήσεις έγκρισης πρόσθετων υλών για ζωοτροφές που είχαν υποβληθεί σύμφωνα με την οδηγία 70/524/ΕΟΚ πριν από την ημερομηνία εφαρμογής του εν λόγω κανονισμού.
(3)
Οι αιτήσεις έγκρισης των πρόσθετων υλών που παρατίθενται στα παραρτήματα του παρόντος κανονισμού είχαν υποβληθεί πριν από την ημερομηνία εφαρμογής του κανονισμού (ΕΚ) αριθ. 1831/2003.
(4)
Οι αρχικές παρατηρήσεις των κρατών μελών σχετικά με τις αιτήσεις αυτές είχαν εκδοθεί στο πλαίσιο του άρθρου 4 παράγραφος 4 της οδηγίας 70/524/ΕΟΚ και είχαν διαβιβαστεί στην Επιτροπή πριν από την ημερομηνία εφαρμογής του κανονισμού (ΕΚ) αριθ. 1831/2003. Συνεπώς, οι αιτήσεις αυτές θα συνεχίσουν να αντιμετωπίζονται σύμφωνα με το άρθρο 4 της οδηγίας 70/524/ΕΟΚ.
(5)
Η χρήση του προϊόντος «κλινοπτιλόλιθος ηφαιστειακής προέλευσης» ως πρόσθετης ύλης για ζωοτροφές που ανήκει στην κατηγορία των «συνδετικών, αντιπηκτικών και θρομβωτικών μέσων» έλαβε προσωρινή έγκριση για πρώτη φορά για χοίρους, κουνέλια και πουλερικά με τον κανονισμό (ΕΚ) αριθ. 1245/1999 της Επιτροπής (3).
(6)
Έχουν υποβληθεί νέα στοιχεία που στηρίζουν την αίτηση έγκρισης χωρίς χρονικό περιορισμό. Από την αξιολόγηση διαπιστώνεται ότι έχουν καλυφθεί οι όροι που καθορίζονται στην οδηγία 70/524/ΕΟΚ για τέτοιες εγκρίσεις.
(7)
Η χρήση αυτού του προϊόντος, του κλινοπτιλόλιθου ηφαιστειακής προέλευσης, θα πρέπει συνεπώς να λάβει έγκριση χωρίς χρονικό προσδιορισμό, υπό ορισμένες προϋποθέσεις που καθορίζονται στο παράρτημα Ι του παρόντος κανονισμού.
(8)
Η χρήση του παρασκευάσματος μικροοργανισμού Bacillus licheniformis (DSM 5749) και Bacillus subtilis (DSM 5750) έλαβε προσωρινή έγκριση για χοίρους πάχυνσης και έγκριση χωρίς χρονικό περιορισμό για χοιρίδια με τον κανονισμό (ΕΚ) αριθ. 2437/2000 της Επιτροπής (4).
(9)
Έχουν υποβληθεί νέα στοιχεία που στηρίζουν την αίτηση έγκρισης αυτού του παρασκευάσματος μικροοργανισμού για χοίρους πάχυνσης χωρίς χρονικό περιορισμό. Από την αξιολόγηση διαπιστώνεται ότι πληρούνται οι όροι που καθορίζονται στην οδηγία 70/524/ΕΟΚ για τέτοιες εγκρίσεις. Έχουν υποβληθεί νέα στοιχεία που στηρίζουν την αίτηση τροποποίησης της ανώτατης ηλικίας για τα χοιρίδια όσον αφορά αυτό το παρασκεύασμα μικροοργανισμού. Από την αξιολόγηση διαπιστώνεται ότι πληρούνται οι όροι για αυτή την τροποποίηση της έγκρισης.
(10)
Η χρήση του παρασκευάσματος μικροοργανισμού Saccharomyces cerevisiae (NCYC Sc 47) έλαβε προσωρινή έγκριση για πρώτη φορά για χοιρίδια με τον κανονισμό (ΕΚ) αριθ. 1436/98 της Επιτροπής (5).
(11)
Η χρήση του παρασκευάσματος μικροοργανισμού Enterococcus faecium (DSM 7134) and Lactobacillus rhamnosus (DSM 7133) έλαβε προσωρινή έγκριση για πρώτη φορά για χοιρίδια με τον κανονισμό (ΕΚ) αριθ. 2690/1999 της Επιτροπής (6).
(12)
Έχουν υποβληθεί νέα στοιχεία που στηρίζουν τις αιτήσεις έγκρισης αυτών των δύο παρασκευασμάτων μικροοργανισμών χωρίς χρονικό περιορισμό. Από την αξιολόγηση διαπιστώνεται ότι πληρούνται οι όροι που καθορίζονται στην οδηγία 70/524/ΕΟΚ για τέτοιες εγκρίσεις.
(13)
Η χρήση αυτών των τριών παρασκευασμάτων μικροοργανισμών, όπως ορίζεται στο παράρτημα ΙΙ, θα πρέπει συνεπώς να λάβει έγκριση χωρίς χρονικό περιορισμό.
(14)
Έχουν υποβληθεί στοιχεία που στηρίζουν την αίτηση έγκρισης μιας νέας πρόσθετης ύλης που ανήκει στην ομάδα των μικροοργανισμών, της Kluyveromyces marxianus ποικιλία lactisK1 (BCCM/MUCL 39434) για γαλακτοφόρες αγελάδες.
(15)
Από την αξιολόγηση της υποβληθείσας αίτησης έγκρισης, που αφορά το παρασκεύασμα μικροοργανισμού που καθορίζεται στο παράρτημα III του παρόντος κανονισμού, διαπιστώνεται ότι πληρούνται οι όροι που καθορίζονται στο άρθρο 9ε παράγραφος 1 της οδηγίας 70/524/ΕΟΚ.
(16)
Η επιστημονική επιτροπή για τη διατροφή των ζώων (SCAN) εξέδωσε γνώμη σχετικά με τη χρήση αυτής της πρόσθετης ύλης σε ζωοτροφές «Γνώμη σχετικά με τη χρήση ορισμένων μικροοργανισμών ως πρόσθετων υλών σε ζωοτροφές» στις 25 Απριλίου 2003, σ’ αυτή τη γνώμη αναφέρεται ότι η εν λόγω πρόσθετη ύλη δεν αντιπροσωπεύει κίνδυνο για την υγεία των ζώων, την ανθρώπινη υγεία ή το περιβάλλον, υπό τις προϋποθέσεις που καθορίζονται στο παράρτημα III του παρόντος κανονισμού.
(17)
Η χρήση του παρασκευάσματος ενζύμων ενδο-1,3(4)-β-γλυκανάσης που παράγεται από Trichoderma longibrachiatum (CNCM MA 6-10 W) έλαβε προσωρινή έγκριση για πρώτη φορά για κοτόπουλα πάχυνσης με τον κανονισμό (ΕΚ) αριθ. 1436/98.
(18)
Η χρήση του παρασκευάσματος ενζύμων ενδο-1,4-β-γλυκανάσης που παράγεται από Trichoderma longibrachiatum (IMI SD 142) έλαβε προσωρινή έγκριση για πρώτη φορά για κοτόπουλα πάχυνσης με τον κανονισμό (ΕΚ) αριθ. 1436/98 (υγρή μορφή) και με τον κανονισμό (ΕΚ) αριθ. 1353/2000 της Επιτροπής (7) (στερεά μορφή).
(19)
Η χρήση του παρασκευάσματος ενζύμων ενδο-1,4-β-ξυλανάσης που παράγεται από Trichoderma longibrachiatum (IMI SD 135) έλαβε προσωρινή έγκριση για πρώτη φορά για κοτόπουλα πάχυνσης με τον κανονισμό (ΕΚ) αριθ. 1436/98 (υγρή μορφή) και με τον κανονισμό (ΕΚ) αριθ. 1353/2000 (στερεά μορφή).
(20)
Έχουν υποβληθεί νέα στοιχεία που στηρίζουν τις αιτήσεις έγκρισης των εν λόγω τριών παρασκευασμάτων ενζύμων χωρίς χρονικό περιορισμό. Από την αξιολόγηση προκύπτει ότι πληρούνται οι όροι που καθορίζονται στο άρθρο 3α της οδηγίας 70/524/ΕΟΚ για τέτοιες εγκρίσεις.
(21)
Η χρήση αυτών των τριών παρασκευασμάτων ενζύμων, που προσδιορίζεται στο παράρτημα IV, θα πρέπει συνεπώς να λάβει έγκριση χωρίς χρονικό περιορισμό.
(22)
Η χρήση του παρασκευάσματος ενζύμων ενδο-1,3(4)-β-γλυκανάσης και ενδο-1,4-β-ξυλανάσης που παράγονται από Penicillium funiculosum (IMI SD 101) έχει λάβει έγκριση χωρίς χρονικό περιορισμό για κοτόπουλα πάχυνσης με τον κανονισμό (ΕΚ) αριθ. 1259/2004 της Επιτροπής (8). Η χρήση του εν λόγω παρασκευάσματος έλαβε προσωρινή έγκριση για γαλοπούλες πάχυνσης, για ωοτόκες όρνιθες και φορά για χοίρους πάχυνσης με τον κανονισμό (ΕΚ) αριθ. 418/2001 της Επιτροπής (9).
(23)
Έχουν υποβληθεί νέα στοιχεία που υποστηρίζουν μια αίτηση επέκτασης της έγκρισης της χρήσης αυτού του παρασκευάσματος ενζύμων στα χοιρίδια και τις πάπιες πάχυνσης.
(24)
Η Ευρωπαϊκή Αρχή Ασφάλειας Τροφίμων (EFSA) εξέδωσε γνώμη σχετικά με τη χρήση του εν λόγω παρασκευάσματος, η οποία συμπεραίνει ότι το παρασκεύασμα αυτό δεν παρουσιάζει κίνδυνο για αυτές τις πρόσθετες κατηγορίες ζώων, υπό τις προϋποθέσεις που καθορίζονται στο παράρτημα V του παρόντος κανονισμού.
(25)
Από την αξιολόγηση διαπιστώνεται ότι πληρούνται οι όροι που καθορίζονται στο άρθρο 9ε παράγραφος 1 της οδηγίας 70/524/ΕΟΚ για την έγκριση ενός τέτοιου παρασκευάσματος.
(26)
Η χρήση αυτού του παρασκευάσματος ενζύμων, όπως καθορίζεται στο παράρτημα V, θα πρέπει συνεπώς να λάβει προσωρινή έγκριση για τέσσερα έτη.
(27)
Από την αξιολόγηση αυτών των αιτήσεων διαπιστώνεται ότι θα πρέπει να απαιτηθούν ορισμένες διαδικασίες για την προστασία των εργαζομένων από την έκθεση στις πρόσθετες ύλες που καθορίζονται στα παραρτήματα. Η προστασία αυτή θα πρέπει να εξασφαλίζεται με την εφαρμογή της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (10).
(28)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παρασκεύασμα που ανήκει στην ομάδα «συνδετικά, αντιπηκτικά και θρομβωτικά μέσα» εγκρίνεται για χρήση χωρίς χρονικό περιορισμό ως πρόσθετη ύλη σε ζωοτροφές σύμφωνα με τους όρους που καθορίζονται στο παράρτημα I.
Άρθρο 2
Τα παρασκευάσματα που ανήκουν στην ομάδα «μικροοργανισμοί» εγκρίνονται για χρήση χωρίς χρονικό περιορισμό ως πρόσθετες ύλες σε ζωοτροφές σύμφωνα με τους όρους που καθορίζονται στο παράρτημα II.
Άρθρο 3
Το παρασκεύασμα που ανήκει στην ομάδα «μικροοργανισμοί» εγκρίνεται προσωρινά για τέσσερα έτη ως πρόσθετη ύλη σε ζωοτροφές σύμφωνα με τους όρους που καθορίζονται στο παράρτημα III.
Άρθρο 4
Τα παρασκευάσματα που ανήκουν στην ομάδα «ένζυμα» εγκρίνονται για χρήση χωρίς χρονικό περιορισμό ως πρόσθετες ύλες σε ζωοτροφές σύμφωνα με τους όρους που καθορίζονται στο παράρτημα IV.
Άρθρο 5
Το παρασκεύασμα που ανήκει στην ομάδα «ένζυμα» εγκρίνεται προσωρινά για τέσσερα έτη ως πρόσθετη ύλη σε ζωοτροφές σύμφωνα με τους όρους που καθορίζονται στο παράρτημα V.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 2004.

Labels: 3
16
17
6